Általános Indoklás
Az önkormányzat egyik alapjoga, hogy önkormányzati rendeletek útján, törvény keretei között megállapítsa a helyi adók fajtáit és mértékét. E jogot az Alaptörvény  és az önkormányzati törvény biztosítja az önkormányzatoknak. Az  önkormányzati adóhatóság által beszedett önkormányzati adók évről évre tervezhető és biztos bevételi forrást jelentenek. A helyi adóknak elsősorban a közszolgáltatások finanszírozását kell fedezniük, az adóterheknek arányban kell állniuk a közszolgáltatások számával, minőségével, és az adózók teherviselő képességével. 
A jelenleg hatályos helyi adórendeleteink több jogszabályi rendelkezést tartalmaztak, melyet összhangba kell hozni a törvényi  módosítással, ezért célszerű a jelenlegi rendeletek hatályon kívül helyezése, és a helyi adókra vonatkozó új rendelet megalkotása. 
Adómérték változás a magánszemélyek kommunális adójánál, illetve a helyi iparűzési adó esetében, az ideiglenes jelleggel végzett iparűzési tevékenység  megállapításánál történik. 
Magánszemélyek kommunális adójánál változatlanul a 10.000.-ft. helyi iparűzési adónál az 1,8 %, építményadónál a 800 ft/m2 összeg került meghatározásra. A helyi iparűzési adó esetében az ideiglenes jelleggel végzett iparűzési tevékenység esetére  Htv. szerinti  napi 5000,-Ft. került meghatározásra. 
Részletes indoklás
1-6. §-hoz

A helyi adótörvény alapján szabályozza a törvény alapján bevezethető, illetve az önkormányzat által bevezetett adónemeket, azok mértékét, illetve a kedvezményeket. 

 						    7. §-hoz

Hatálybaléptetés időpontját és hatályon kívül helyezendő jogszabályt  szabályozza.




